Kamjanec-Podilskyj

Kamjanec-Podilskyj (, ; ) je město w oblasći Chmelnyckyj na Ukrainje. 

 Geografija 
Leži při rěce Smotryč w historiskej Podolskej  něhdźe 100 kilometrow južnje Chmelnyckeho a 20 kilometrow sewjerowuchodnje Chotyna w strategisce wurjadnym połoženju. Rěka Smotryč je so tule něhdźe 60 metrow hłuboko do Podolskeje platy zarězała a twori tak přirodne wobhrodźenje. Město bě tohodla jako Kamieniec-Podolski přez lětstotki najjužniša namjezna twjerdźizna Pólskeho kralestwa.

 Stawizny 
mini|left|Francoska karta z lěta 1691 z twjerdźiznu a starym městom
Kamjanec je jedne z najstaršich městow dźensnišeje Ukrainy a naspomni so hižo w lěće 1106 prěni raz jako město. Wot 1373 steješe pod pólskim knjejstwom a 1583 dósta Magdeburgske měšćanske prawa. Mjez 1672 a 1699 bě skrótka z dźělom Osmaniskeho mócnarstwa a 1793 přińdźe při druhim dźělenju Pólskeje pod knjejstwo ruskeho carstwa. W lěće 1919 bě Kamjanec-Podilskyj někotre měsacy dołho sydło prěnjeho knježerstwa njewotwisneje Ukrainy. 

Kónc awgusta 1941 zamordowachu Němcy tu w dotal najwjetšej mordarskej akciji holocausta wjace hač 23.000 Židow.

 Wobydlerstwo 
Ma něhdźe sto tysac wobydlerjow. Чисельнiсть наявного населення Украïни на сiчня 2016 року, Державна служба статистики Украïни, str. 77

 Žórła 

 Literatura 
  Kamieniec Podolski// Słownik geograficzny Królestwa Polskiego i innych krajów słowiańskich. — Warszawa : Filip Sulimierski i Władysław Walewski, 1882. — T. III : Haag — Kępy. (пол.) — S. 748—763

 Wotkazaj 

  Oficielne webstrony

Kategorija:Prěnje naspomnjenje 1106
Kategorija:Sydlišćo w Podolskej